钦定古今图书集成/明伦汇编/氏族典/第053卷 > 韦执谊
## 钦定古今图书集成/明伦汇编/氏族典/第053卷 > 韦执谊

按《唐书韦执谊传》：“执谊，京兆旧族，及进士第，授右拾
遗，入翰林为学士。得幸于德宗，与裴延龄、韦渠牟等
宠任相埒，与王叔文善。顺宗立，叔文用事，乃擢执谊
为尚书左丞，同中书门下平章事。叔文与王伾居中
窃命，欲执谊据以奉行。执谊外迫公议，时时异论相
可否，叔文数为所梗，遂诟怒，反成仇怨。及宪宗受内”
禅，流叔文伾，分北支党，贬执谊为崖州司户参军，死。